Die eienaar van ’n ambulansdiens is gistermiddag, enkele ure voordat hy en sy vrou hul 12 jaar oue huweliksbeloftes sou hernieu, ernstig in ’n rooftog in Pretoria beseer.
Hy het gistermiddag ’n noodoperasie in die Eugène Marais-hospitaal ondergaan en is in die waakeenheid.
Sy was besig om haar hare gereed te kry vir die plegtigheid wat die aand by die Onderstepoort-onthaalsaal sou plaasvind.
“Ek is toe na my woonstel agter in die erf en ek was skaars in my woonstel toe ek ’n skoot hoor afgaan. Kobus het geskreeu: ‘Pa, ek is geskiet, ek is geskiet’,” het Van Dyk vertel.
Hy het gesê me. Leah Kekana (35), die huiswerker wat in daardie stadium ook agter in die erf was, het ook groot geskrik.
Volgens Van Dyk het mnr. Bester gesê net toe hy wou gaan bad, het hy ’n geraas buite by sy bakkie gehoor. Toe hy gaan ondersoek instel, het die rowers hom geskiet.
“Sulke goed moet koerante toe gaan sodat die wêreld kan sien wat hier in die land aangaan,” het Van Dyk gesê.
Mev. Bester het gesê die plegtigheid is vir eers afgestel en hulle het die sowat 70 gaste wat genooi is, reeds in kennis gestel.